b'\n_START_ARTICLE_\nCyron Melville\n_START_SECTION_\nPrivat\n_START_PARAGRAPH_\nHan er s\xc3\xb8n af to skuespillere. Hans for\xc3\xa6ldre er den skotske komiker Johnny Melville og Elizabeth Bj\xc3\xb8rn Nielsen._NEWLINE_Han er opvokset p\xc3\xa5 Djursland og gik p\xc3\xa5 Norddjurs Friskole i Gren\xc3\xa5._NEWLINE_Melville taler dansk, engelsk, svensk og tysk.\n_START_SECTION_\nKarriere\n_START_PARAGRAPH_\nHan fik sit egentlige gennembrud i rollen som Balder, Odins elskede s\xc3\xb8n, i tv-julekalenderen Jul i Valhal efter at have medvirket i en anden julekalender og flere film. Han var trommeslager i fire \xc3\xa5r bl.a. for Aura. Han var ogs\xc3\xa5 med i musikvideoen til nummeret "Berlin" med og af Nordstr\xc3\xb8m og har lavet et par reklamer for netsikker.dk._NEWLINE_I 2008 blev han nomineret til en Bodil for sin birolle i Natacha Arthys Fighter, men fik ikke prisen._NEWLINE_Han blev k\xc3\xa5ret til Shooting Star ved Filmfestivalen i Berlin 2009 og \xc3\xa5rets bedste mandlige skuespiller ved Montreal World Film Festival i Canada 2009 for sin rolle (Daniel) i Vanvittig Forelsket. I 2010 blev han nomineret til en Bodil for sin hovedrolle i filmen Vanvittig Forelsket, men fik ikke prisen._NEWLINE_I 2012 var Cyron Melville med i Shaka Loveless\' musikvideo "Tomgang". Samme \xc3\xa5r medvirkede han i Aura Diones musikvideo til "In Love With The World" og spillede Farnese i fem afsnit af den Golden Globe-nominerede tv-serie The Borgias._NEWLINE_25. september 2013 var han g\xc3\xa6st i P1s "Hjemme Hos". Her fortalte han om sin rolle i Lars von Triers Nymphomaniac.'